Číslo zmluvy: 

ZMLUVA  O  POSKYTNUTÍ DOTÁCIE 

uzavretá v zmysle  § 4, ods.6  zákona č. 435/2010 Z. z. o poskytovaní dotácií v pôsobnosti Ministerstva obrany Slovenskej republiky v spojení s ustanovením § 269 ods.2 Obchodného zákonníka medzi 

Čl. I.
ZMLUVNÉ STRANY

Ministerstvo obrany Slovenskej republiky
Kutuzovova 8, 832 47  Bratislava

v zastúpení:

IČO: 
bankové spojenie: Štátna pokladnica, Radlinského 32, 810 05 Bratislava, 
číslo účtu: 7000xxxxxxxxxx/8180

(ďalej len „ poskytovateľ“)

a

.........................................................Názov príjemcu 
Ulica, PSČ, Sídlo

v zastúpení: 

osoba zodpovedná za riešenie projektu: 

IČO: 
DIČ: 
bankové spojenie: 
číslo účtu:

(ďalej len „prijímateľ)

	Čl. II.
	VŠEOBECNÉ USTANOVENIA

V súlade so zákonom č. 435/2010 Z. z. o poskytovaní dotácií v pôsobnosti Ministerstva obrany Slovenskej republiky orgán poskytovateľa schválil poskytnutie finančných prostriedkov formou dotácie na vykonanie projektu formulovaného prijímateľom v žiadosti pod názvom 

Názov projektu,

ktorá má u poskytovateľa pridelené evidenčné číslo xxxxxxxxxxxxx za podmienok uvedených v tejto zmluve. Písomné znenie schváleného projektu je priložené k tejto zmluve ako príloha č. 1 (ďalej len „projekt“), ktorý je neoddeliteľnou prílohou tejto zmluvy.
Zmluvné strany sa v zmysle ustanovenia § 262 ods.1 Obchodného zákonníka dohodli,  že táto zmluva sa bude spravovať ustanoveniami Obchodného zákonníka v jeho platnom znení a platných právnych predpisov SR a EÚ. 
Prijímateľ si je vedomý skutočnosti, že na poskytnutie finančných prostriedkov mu vzniká právny nárok len v roku, v ktorom bola zmluva uzavretá. 

	Čl. III.
PREDMET ZMLUVY

1.	Prijímateľ sa zaväzuje vykonať projekt v súlade so schváleným rozpočtom projektu, tak ako je uvedené v prílohe č. 1,  za podmienok uvedených v tejto zmluve a poskytovateľ sa zaväzuje poskytnúť prijímateľovi za týmto účelom  finančné prostriedky dotácie v rozsahu a za podmienok podľa tejto zmluvy.

2. 	Finančné prostriedky dotácie poskytnuté na vykonanie projektu môžu byť použité v roku 2011 v lehote určenej na vykonanie projektu a len na účel a v súlade s podmienkami tejto zmluvy. 

3. 	Lehota na vykonanie projektu uplynie dňom 31. 12. 2011. 
 
4.	Rozpočet nákladov projekktu predstavuje celkovú čiastku 
xxx xxx,- € 
(slovom: „xxxxxxxxxxxxxxxxx EUR“)
oprávnených nákladov. 
Finančné prostriedky dotácie na vykonanie projektu budú poskytnuté poskytovateľom vo výške 

xxx xxx,- € 
(slovom: „xxxxxxxxxxxxxxxxxxxxxx EUR“) 

na bežné výdavky. 
Prijímateľ sa bude podieľať na spolufinancovaní projektu finančnými prostriedkami vo výške 
xxx xxx,- €
 (slovom: „xxxxxxxxxxxxxxxxxxxxxx EUR“).

	Čl. IV.
SPÔSOB ČERPANIA DOTÁCIE

1.	Poskytovateľ poskytne prijímateľovi finančné prostriedky na účet prijímateľa uvedený v tomto bode podľa rozsahu rozpočtu projektu na príslušný rozpočtový rok.
Finančné prostriedky poskytne poskytovateľ príjemcovi na 

•	dotačný účet č. XXXXXXXXX  (ak je príjemca verejná vysoká škola) 
•	osobitný účet č. XXXXXXXX zriadený na tento účel . Úroky z tohto účtu je potrebné vrátiť do štátneho rozpočtu. (Ak je príjemca podnikateľský subjekt alebo nezisková organizácia) 
•	osobitný neúročený účet č. XXXXXXXX, zriadený na tento účel  v Štátnej pokladni (ak je príjemca príspevková organizácia z iného rezortu ako MO SR)

2. 	Právo disponovať s účtom a s prostriedkami vedenými na tomto účte bude mať po celú dobu účinnosti tejto zmluvy len príjemca (ďalej len „účet príjemcu“). Príjemca je povinný bezodkladne písomne oznámiť poskytovateľovi všetky zmeny týkajúce sa účtu príjemcu. 

3. 	Finančné prostriedky je možné čerpať len v súlade s rozpočtom projektu (príloha č.1) a v súlade s platnými právnymi predpismi najmä zákonom č. 523/2004 Z. z. o rozpočtových pravidlách verejnej správy v platnom znení, zákonom č. 291/2002 Z. z. o štátnej pokladnici v platnom znení, zákonom č. 231/1999 Z. z. o štátnej pomoci v platnom znení, zákonom č.131/2002 Z.z. o vysokých školách v platnom znení v platnom znení a v súlade so smernicou poskytovateľa, ktorá je prílohou č. 2 tejto zmluvy.

4.	Všetky náklady súvisiace s projektom je nevyhnutné doložiť prehľadom o výške, spôsobe a účele čerpania finančných prostriedkov dotácie vypracovaným podľa skutočných nákladov na vykonanie projektu a platných pokynov poskytovateľa. Originály finančných dokladov je potrebné archivovať u prijímateľa v súlade so zákonom č.431/2002 Z. z. o účtovníctve v platnom znení najmenej päť rokov od ukončenia projektu.

5. 	Pri obstaraní tovarov, služieb a verejných prác, ktoré majú byť uhradené z poskytnutej dotácie, je potrebné postupovať v súlade so zákonom č. 25/2006 Z. z. o verejnom obstarávaní v platnom znení.

6. 	Finančné prostriedky, ktoré boli určené na čerpanie na obdobie rozpočtového roka a v tomto období neboli zo závažných a preukázateľných dôvodov spotrebované, môžu byť prevedené do nasledujúceho rozpočtového roka len v súlade so zákonom č. 523/2004 Z. z. o rozpočtových pravidlách verejnej správy v platnom znení  a v súlade s prílohou č. 2 tejto zmluvy.

7.	Štatutárny orgán príjemcu je povinný priebežne kontrolovať vykonávanie projektu a čerpanie poskytnutých finančných prostriedkov dotácie. Zodpovedá za to, že pridelené prostriedky budú využívané podľa pokynov odborného garanta projektu dotácie. Keď zistí, že tieto pokyny sú v rozpore s predpismi o hospodárení s majetkom štátu, alebo že prostriedky nie sú využívané efektívne, pozastaví realizáciu platieb a informuje o tejto skutočnosti  poskytovateľa.

8.	Zmluvné strany sa dohodli, že príjemca je oprávnený použiť pridelené finančné prostriedky aj na refundáciu (alebo úhradu) doteraz vynaložených nákladov súvisiacich s vykonaním projektu v roku 2011, pokiaľ sa tieto financovali v tom istom rozpočtovom roku z prostriedkov príjemcu pri dodržaní dátumu účinnosti zmluvy.

Čl. V.
SANKCIE

1.	Sankcie za nedodržanie podmienok zmluvy  sa budú uplatňovať v zmysle § 31 zák. 523/2004 Z. z. o rozpočtových pravidlách verejnej správy v platnom znení.
 
2.	Nedodržanie podmienok, za ktorých sa dotácia poskytla, sa považuje za porušenie finančnej disciplíny. Pod nedodržaním podmienok sa rozumie :
a)	dotácia (jej časť) bola spotrebovaná v rozpore s podmienkami tejto zmluvy;
b)	dotácia (jej časť) nebola spotrebovaná v lehote určenej v ustanovení čl. III, bod 3. tejto zmluvy;
c)	boli porušené niektoré z podmienok tejto zmluvy, za ktorých sa dotácia (jej časť) poskytla príjemcovi,
d)	príjemca neplní stanovenú výšku spolufinancovania projektu.

3.	Pri nedodržaní podmienok uvedených v bode 2,  poskytovateľ má právo:
a) pozastaviť financovanie projektu dotácie s okamžitou účinnosťou až na obdobie troch mesiacov. Akékoľvek čerpanie dotácie po prevzatí (doručení) oznámenia o pozastavení financovania sa považuje za neoprávnené až do momentu prevzatia (doručenia) písomného oznámenia poskytovateľa o ukončení tohto pozastavenia; 
b) vypovedať túto zmluvu s okamžitou účinnosťou a požadovať vrátenie finančných prostriedkov poskytnutých na vykonanie projektu najneskôr do 30 dní od doručenia výpovede; 
c) žiadať vrátenie finančných prostriedkov, ktoré boli spotrebované v rozpore s podmienkami zmluvy; 

Oprávnenia podľa tohto bodu môže poskytovateľ využiť jednotlivo alebo aj súčasne v ľubovoľnej kombinácii.

4. V prípade, že príjemca v stanovenom rozsahu a lehote nesplní upozornenie poskytovateľa, poskytovateľ je povinný postupovať v súlade s ustanovením § 31 ods. 10 zákona č.523/2004 Z. z. o rozpočtových pravidlách verejnej správy v platnom znení a oznámiť túto skutočnosť ako porušenie finančnej disciplíny orgánu, oprávnenému na ukladanie a vymáhanie sankcií za porušenie finančnej disciplíny pri nakladaní s prostriedkami štátneho rozpočtu.

Čl. VI.
ĎALŠIE PRÁVA A POVINNOSTI ZMLÚVNYCH STRÁN

1.	Príjemca sa zaväzuje, že prípadné upozornenia a pokyny poskytovateľa, ktoré mu budú doručené alebo inak oznámené, zohľadní pri ďalšom vykonávaní projektu a vzniknuté nezrovnalosti alebo prípadný nesúlad s touto zmluvou odstráni bez zbytočného odkladu po doručení predmetného upozornenia.

2.	Príjemca zodpovedá poskytovateľovi za včasné a riadne vykonanie projektu, za riadne použitie finančných prostriedkov a za včasné a riadne plnenie si povinností podľa tejto zmluvy.

3.	Ak príjemca zistí, že zmluvu nemôže z rôznych príčin splniť, je povinný o tom okamžite písomne informovať poskytovateľa. 

4.	Príjemca je povinný do 31.01. nasledujúceho kalendárneho roka doručiť (elektronickou poštou a písomne v jednom vyhotovení)  poskytovateľovi ročnú správu o vykonaní projektu a o hospodárení s poskytnutými prostriedkami. Ročná správa musí obsahovať prehľad o výške, spôsobe a účele čerpania finančných prostriedkov vypracovaný podľa skutočných nákladov a výdavkov na vykonanie projektu a platných pokynov poskytovateľa.  

5.	Neschválenie záverečnej správy z dôvodu vážnych nedostatkov pri plnení projektu je považované za porušenie tejto zmluvy zo strany príjemcu a poskytovateľ je oprávnený postupovať podľa príslušných ustanovení tejto zmluvy (najmä v súlade s článkom V. tejto zmluvy). 

6.	Poskytovateľ má právo kontrolovať dodržiavanie podmienok, za ktorých sa  poskytli finančné prostriedky, ako aj ostatné skutočnosti, ktoré by mohli mať vplyv na správnosť a účelovosť poskytnutých finančných prostriedkov. Za týmto účelom je poskytovateľ oprávnený vykonať kontrolu aj priamo u príjemcu. Prijímateľ je povinný vytvoriť zamestnancom poskytovateľa vykonávajúcim kontrolu primerané podmienky na riadne a včasné vykonanie kontroly a poskytnúť im potrebnú súčinnosť a všetky vyžiadané informácie a listiny týkajúce sa najmä vykonania projektu, stavu jeho rozpracovanosti, špecifikácie použitia finančných prostriedkov, ich predpokladané ďalšie použitie.

Čl. VII.  
ZÁVEREČNÉ USTANOVENIA

1.	Každá zo zmluvných strán sa zaväzuje písomne a bez zbytočného odkladu oznámiť ostatným zmluvným stranám všetky zmeny identifikačných údajov, uvedených v úvodnej časti tejto zmluvy, resp. akúkoľvek inú zmenu skutočností a právnych pomerov, ktoré by mohli mať vplyv na práva alebo záväzky vyplývajúce z tejto zmluvy. 

2.	Táto zmluva nadobúda platnosť dňom podpisu zmluvy oprávnenými zástupcami zmluvných strán a účinnosť dňom nasledujúcim po dni jej zverejnenia.

3.	Táto zmluva sa povinne zverejňuje v súlade so zákonom č. 546/2010 Z.z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.

4.	Zmluva je vyhotovená v troch rovnopisoch, z ktorých  dva rovnopisy dostane poskytovateľ a jeden rovnopis dostane prijímateľ.  

5.	Neoddeliteľnou súčasťou tejto zmluvy sú nasledovné prílohy:
      -     príloha č. 1 – projekt,
-	príloha č. 2 - podmienky použitia poskytnutých finančných prostriedkov na výskum a vývoj.
                            
6.  Zmluvné strany po prečítaní tejto zmluvy vyhlasujú, že jej obsahu porozumeli a na znak súhlasu s ňou ju slobodne a vážne podpisujú.

  V Bratislave, dňa ................2011                                        V .........................., dňa ..................2011 

............................................................
Meno, priezvisko, funkcia
a podpis

...........................................................
Meno, priezvisko, funkcia
a podpis

                 poskytovateľ                                                                            prijímateľ